**OBCHODNÁ VEREJNÁ SÚŤAŽ**

**Špecializovaná nemocnica sv. Svorada Zobor, n.o vyhlasuje obchodnú verejnú súťaž (ďalej len „súťaž“) podľa ustanovení § 281 až § 288 a ďalších ustanovení Obchodného zákonníka a výzvu na podanie návrhov na uzatvorenie kúpnej zmluvy o predaji nehnuteľností v k.ú. Horné Lefantovce**

***Vyhlasovateľ:***

**Špecializovaná nemocnica sv. Svorada Zobor, n.o.**

so sídlom Kláštorská 134, 949 88 Nitra, registrovaná

Okresným úradom v Nitre, reg.č. VVS/NO-42/2004

IČO: 379 718 32  
e-mail: telefón: +421 376941227

kontaktná osoba: Ing. Katarína Griesbachová

(ďalej len „vyhlasovateľ“ alebo „Nemocnica Zobor“)

***Dátum vyhlásenia súťaže:***

30.06.2021

***Predmet predaja na základe súťaže*:**

Nehnuteľnosti zapísané na LV č. 3 pre katastrálne územie: Horné Lefantovce, obec: Horné Lefantovce, okres: Nitra ako:

* pozemok, parcela registra „C“ parc. č. 735/5, o výmere 419m2, druh pozemku – ostatná plocha,
* novovytvorený pozemok parcela registra „C“ č. 735/26, druh pozemku: ostatná plocha o výmere 4.446m2, ktorá bola odčlenená z pôvodného pozemku parcela reg. „C“ č. 735/8, druh pozemku: ostatná plocha o výmere 22.488m2, k.ú. Horné Lefantovce vo výlučnom vlastníctve predávajúceho.

(pozemok, parcela registra „C“ parc. č. 735/5, o výmere 419m2, druh pozemku – ostatná plocha a novovytvorený pozemok parcela registra „C“ č. 735/26, druh pozemku: ostatná plocha o výmere 4.446m2ďalej len “**Predmetné nehnuteľnosti**“, alebo len: **„predmet prevodu“)**

Predmetné nehnuteľnosti sa nachádzajú v k.ú. Horné Lefantovce a sú vo vlastníctve vyhlasovateľa súťaže.

***Cena Predmetných nehnuteľností:***

Vyhlasovateľ ponúka v rámci súťaže Predmetné nehnuteľnosti **na predaj najmenej (minimálne) za primeranú cenu.**

Za primeranú cenu sa považuje všeobecná hodnota Predmetných nehnuteľností - majetku určená podľa osobitného predpisu, za ktorú sa v prípade tejto súťaže považuje cena nehnuteľností určená Znaleckým posudkom č. 33/2021, č. 34/2021 zo dňa 21.4.2021 vypracovaného znalcom Ing. Imrich Reichel , znalcom v odbore: 370000 – Stavebníctvo, odvetvie: 370901 – Odhad hodnoty nehnuteľností, vo výške  **87 117,3 €** (slovom: osemdesiatsedemtisícstosedemnásť eur tridsať centov ) a súčasná úhrada 100% nákladov vyhlasovateľa spojených s výhlásením súťaže a prevodom vlastníckeho práva (znalecký posudok, inzercia, poplatok za návrh vl. práva do katastra nehnuteľností, úradné osvedčenie podpisov).

***Súťažný návrh musí obsahovať nasledovné náležitosti:***

* Návrh právneho úkonu „Kúpna zmluva“; náležitosti kúpnej zmluvy, na ktorých vyhlasovateľ trvá sú uvedené v prílohe č. 1
* Informácia o rozsahu spracúvania osobných údajov a o právach dotknutej osoby (navrhovateľ – fyzická osoba predloží tento dokument vo svojom mene, za navrhovateľa – právnickú osobu predloží tento dokument jej štatutárny orgán, prípadne iná osoba oprávnená konať v jej mene; v prípade, ak je navrhovateľom viacero fyzických osôb alebo v mene právnickej osoby je oprávnených konať viacero osôb, predloží tento dokument každá z týchto osôb osobitne), vzor podľa prílohy č. 2,
* Stručný písomný zámer záujemcu s nakladaním s Predmetnými nehnuteľnosťami v budúcnosti preukazujúci prospešnosť zámerov záujemcu najmä v spojitosti s činnosťou vyhlasovateľa súťaže ako i s jeho oprávnenými záujmami riadne hospodáriť s jemu patriacim majetkom v k.ú. Horné Lefantovce – stručné preukázanie prospešnosti podnikateľského zámeru súťažiaceho v prospech vyhlasovateľa,
* Doklad o zaplatení súťažnej zábezpeky.

***Spôsob a termín predkladania súťažných návrhov:***

Súťažný návrh a všetky doklady, ktoré obsahuje musia byť vyhotovené v písomnej forme v slovenskom jazyku. Ak je súťažný návrh, prípadne ostatné doklady a dokumenty v inom ako v slovenskom alebo českom jazyku, musia byť úradne preložené do slovenského jazyka. Navrhovateľ môže predložiť iba jeden súťažný návrh. Návrh kúpnej zmluvy musí byť podpísaný navrhovateľom. Písomné súťažné návrhy spolu s dokladmi, ktoré budú súčasťou súťažného návrhu, je potrebné doručiť v zalepenej obálke s výrazným označením:

***„Obchodná verejná súťaž – neotvárať“ Nehnuteľnosti k.ú. Horné Lefantovce***

a to najneskôr **do 19.7.2021 do 14:00 hod.** do podateľne Nemocnice Zobor – sekretariát Kláštorská 134, 949 88 Nitra. Navrhovateľ je povinný na zadnej strane zalepenej obálky so súťažným návrhom uviesť svoju úplnú adresu. Predložený súťažný návrh nie je možné odvolať.

***Zábezpeka:***

Sumu 5.000 € (slovom: Päťtisíc eur) zloží navrhovateľ ako zábezpeku na účet vyhlasovateľa č. ú.:  SK07**0900**0000000**232706854** , najneskôr do konca lehoty na podanie súťažných návrhov.

Neúspešným navrhovateľom bude zábezpeka vrátená do piatich pracovných dní od doručenia písomného oznámenia výsledkov súťaže všetkým navrhovateľom.

***Zaplatenie kúpnej ceny:***

Víťazovi súťaže bude ním zaplatená zábezpeka započítaná do dohodnutej kúpnej ceny. Nesplatenú časť dohodnutej kúpnej ceny (rozdiel medzi dohodnutou kúpnou cenou a ním zloženou zábezpekou) zaplatí kupujúci v deň uzavretia kúpnej zmluvy, ktorý bude najneskôr do tridsiatich dní od doručenia oznámenia o výsledku súťaže; zaplatením sa rozumie poukázanie kúpnej ceny kupujúcim na účet predávajúceho.

***Vyhodnotenie návrhov, termín a spôsob vyhlásenia výsledkov súťaže:***

Kritériom pre výber najvhodnejšieho súťažného návrhu na uzatvorenie kúpnej zmluvy je:

a/ 80% najvyššia ponúknutá cena nehnuteľností,

b/ 20% - iné kritéria: prospešnosť podnikateľského zámeru súťažiaceho v prospech vyhlasovateľa

Výťazný návrh musí splniť minimálne 90% hodnotiaceho kritéria.

Pri rovnosti a/ výšky ponúknutej ceny nehnuteľností b/ iného kritéria je rozhodujúci dátum a hodina doručenia návrhu.

Návrh doručený po stanovenom termíne, resp. návrh, v ktorom nebude splnená niektorá z podmienok obchodnej verejnej súťaže, nebude do súťaže zaradený.

Vyhodnotenie súťažných návrhov sa uskutoční komisionálne na Sekretariáte Nemocnica Zobor dňa **20.7.2021 o 10:00 hod.**, ktoré je neverejné.  
Súťaž končí schválením alebo neschválením najvhodnejšieho návrhu kúpnej zmluvy dňa **20.7.2021**

Vyhlasovateľ oznámi výsledky súťaže každému zúčastníkov súťaže písomne listom odovzdaným pošte na doručenie najneskôr dňa **23.7.2021**

***Obhliadka nehnuteľností***

Nehnuteľnosti si možno obhliadnuť po telefonickej dohode o termíne obhliadky na telefónnom čísle +421 37 6941227 (sekretariat@snzobor.sk) v pracovných dňoch odo dňa vyhlásenia súťaže do dňa, ktorý predchádza bezprostredne termínu predkladania návrhov v čase od 10:00 hod do 14:00 hod. Pri obhliadke nehnuteľností je možné nahliadnuť aj do všetkej dokumentácie súvisiacej s nehnuteľnosťami.

***Práva vyhradené vyhlasovateľom súťaže***

Vyhlasovateľ si vyhradzuje právo:

1. a)  odmietnuť všetky predložené návrhy a ukončiť súťaž bez výberu návrhu,
2. b)  súťaž zrušiť,
3. c)  pri formálnych nedostatkoch návrhu, ktoré nemenia jeho obsah, vyzvať navrhovateľa na doplnenie a vykonanie opravy (najmä zrejmé chyby v písaní a počítaní),
4. d)  predĺžiť lehotu na výber najvhodnejšieho návrhu,
5. e)  zmeniť podmienky súťaže.

***Odovzdanie a prevzatie nehnuteľností***

Vyhlasovateľ odovzdá kupujúcemu nehnuteľnosti, na základe zápisnice „Zápisnica o odovzdaní a prevzatí nehnuteľnosti“, za účasti zástupcov obidvoch strán najneskôr do 30 dní po nadobudnutí vlastníckeho práva k nehnuteľnostiam.

Prílohy:  
Príloha č. 1 Náležitosti kúpnej zmluvy, na ktorých vyhlasovateľ trvá   
Príloha č. 2 Informácia o rozsahu spracúvania osobných údajov a o právach dotknutej osoby Príloha č. 3 Kópia katastrálnej mapy s vyznačením predmetu predaja

Príloha č. 4 Kópia Geometrického plánu č. G1-1220/2021  
Príloha č. 5 Fotografie nehnuteľností